62021CO0450_INF
Διάταξη του Δικαστηρίου (έκτο τμήμα) της 18ης Μαΐου 2022 –Ministero dell’istruzione (Ηλεκτρονική κάρτα)
(Υπόθεση C‑450/21) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινωνική πολιτική – Οδηγία 1999/70/ΕΚ – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 4, σημείο 1 – Αρχή της απαγορεύσεως των διακρίσεων – Έννοια των “συνθηκών απασχόλησης” – Παροχή που χορηγείται προς στήριξη της συνεχούς καταρτίσεως και επιμορφώσεως των εκπαιδευτικών και με σκοπό την ενίσχυση των επαγγελματικών τους δεξιοτήτων»
1.
Κοινωνική πολιτική – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Πεδίο εφαρμογής – Πρόσωπο απασχολούμενο από το Υπουργείο υπό την ιδιότητα του εκπαιδευτικού – Εμπίπτει
(Οδηγία 1999/70 του Συμβουλίου, παράρτημα, ρήτρες 3, σημείο 1, και 4, σημείο 1)
(βλ. σκέψεις 30-32)
2.
Κοινωνική πολιτική – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Απαγόρευση των διακρίσεων εις βάρος των εργαζομένων με σύμβαση ορισμένου χρόνου – Συνθήκες απασχόλησης – Έννοια – Παροχή που χορηγείται προς στήριξη της συνεχούς καταρτίσεως και επιμορφώσεως των εκπαιδευτικών και με σκοπό την ενίσχυση των επαγγελματικών τους δεξιοτήτων – Εμπίπτει
(Οδηγία 1999/70 του Συμβουλίου, παράρτημα, ρήτρα 4, σημείο 1)
(βλ. σκέψεις 33, 35-38)
3.
Κοινωνική πολιτική – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Αντικειμενικοί λόγοι δικαιολογούντες διαφορετική μεταχείριση – Έννοια – Κριτήρια που πρέπει να λαμβάνονται υπόψη – Παροχή που χορηγείται στο μόνιμο εκπαιδευτικό προσωπικό του Υπουργείου, μέσω ηλεκτρονικής κάρτας, προς στήριξη της συνεχούς καταρτίσεως και επιμορφώσεως των εκπαιδευτικών και με σκοπό την ενίσχυση των επαγγελματικών τους δεξιοτήτων – Αποκλεισμός του εκπαιδευτικού προσωπικού που έχει προσληφθεί με σύμβαση ορισμένου χρόνου από το ευεργέτημα της συγκεκριμένης παροχής – Ανεπίτρεπτο
(Οδηγία 1999/70 του Συμβουλίου, παράρτημα, ρήτρα 4, σημείο 1)
(βλ. σκέψεις 45-48 και διατακτ.)
Διατακτικό
Η ρήτρα 4, σημείο 1, της συμφωνίας πλαισίου για την εργασία ορισμένου χρόνου, η οποία συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχει την έννοια ότι αντιτίθεται σε εθνική ρύθμιση η οποία αναγνωρίζει αποκλειστικώς στο μόνιμο εκπαιδευτικό προσωπικό του Υπουργείου Παιδείας, και όχι στο προσωπικό που έχει προσληφθεί με σύμβαση ορισμένου χρόνου από το εν λόγω Υπουργείο, ετήσιο μισθολογικό επίδομα ύψους 500 ευρώ, το οποίο χορηγείται προς στήριξη της συνεχούς καταρτίσεως και επιμορφώσεως των εκπαιδευτικών και προς ενίσχυση των επαγγελματικών τους δεξιοτήτων, μέσω ηλεκτρονικής κάρτας η οποία μπορεί να χρησιμοποιηθεί για την αγορά βιβλίων και εγχειριδίων, ακόμη και σε ψηφιακή μορφή, δημοσιεύσεων, περιοδικών χρήσιμων για επαγγελματική ενημέρωση, εξοπλισμού και λογισμικού, για την εγγραφή σε μαθήματα αναπτύξεως και πιστοποιήσεως επαγγελματικών δεξιοτήτων, σε μαθήματα προπτυχιακού επιπέδου, προγραμμάτων σπουδών εξειδικεύσεως ή ενιαίου κύκλου σπουδών, τα οποία συνδέονται με τα επαγγελματικά προσόντα, ή σε μαθήματα μεταπτυχιακού επιπέδου ή μαθήματα με σκοπό την απόκτηση πανεπιστημιακών τίτλων μεταπτυχιακών σπουδών που συνδέονται με τα επαγγελματικά προσόντα, για την παρακολούθηση θεατρικών παραστάσεων και κινηματογραφικών προβολών, για την πρόσβαση σε μουσεία, εκθέσεις, πολιτιστικές εκδηλώσεις και ζωντανά θεάματα, για άλλες δραστηριότητες επιμορφώσεως καθώς και για την αγορά υπηρεσιών συνδεσιμότητας προς εκπλήρωση της υποχρεώσεως να ασκούν επαγγελματικές δραστηριότητες εξ αποστάσεως.
(
1
)	ΕΕ C 422 της 18.10.2021.